dh-unibe/image-text_koenigsfelden-charters-post-1500 huggingface dataset:
Allen den, die disen brief ansehent oder hoͤrent lesen, ✳ tuͦn ich, Walther, dˀ vogt von Baden, kunt, ✳ das ich
von mines hˀren gebotte, herzogen Lùpoldes von Oͤsterriche, ✳ dem erbern rittˀ, hˀn Ruͦdolf dem Schaler,
han usgezeichent un̄ beschicket vier march geltes, ze nemende un̄ jerglichs ze emphahende an disen
nach geschribenen stetten, ✳ ze Eolvingen von dˀ meigen stùre drù phunt phēninge, ✳ ze Horneschkon von dˀ herbstùre drù phùnt phēninge, ✳ und zweinzig stùcke kornes von den zinsen
ze Vilingen ✳ und ze Raͤmingen, ✳ also ✳ das der vorgenante her Ruͦdolf dˀ Schaler un̄ sin
erben ✳ das vorgenante phēning gelt un̄ korngelt inne haben, nutzen un̄ niessen sunt in phandes wis, ✳ untz das es min vorgenanter hˀre, der hˀzoge, ✳ sine bruͦdere ✳ odˀ ir erben von in
wider loͤsent umb vierzig march silbers, ✳ als och an dem briefe stat, ✳ den dˀ egenante her
Ruͦdolf der Schaler, ✳ mit mins vorgenanten hˀren, des hˀzogen, ingesigel dar umbe besigelt,
het. ✳ un̄ des ze einem urkùnde, so han ich, Walther, vogt ze Baden, dˀ vorgenante, min ingesigele gehenket an disen gegenwertigen brief, ✳ der geben wart ze Seckingen des jares, do
man zalte von gottes gebùrte drùzehenhundˀt jar, ✳ dar nach in dem vier un̄ zweinzigosten jare, ✳ an dem nechsten fritage vor sant Symon un̄ sant Judas tage, dˀ zwoͤlfbotten. ✳
K
Q ✳ 5
Konigsfeld 85
✳ ùbˀ geltes ze
Elfing₎ ze Viling₎
ze Raͤmmigen vj
meyē¬
stùr ✳
Staatsarchiv
AARGAU
in Elfingˀ lad₎
320
waldt
iij ✳
Lùpoldz ✳
xliiij